AlexejDobrolubov/national_council_slovak_2010 huggingface dataset:
83. schôdza NR SR - 5.deň - B. popoludní
Dátum: 2023-02-08
Poslanec: Kuffa, Filip (-)
Druh vystúpenia: Vystúpenie s faktickou poznámkou

84. Pán kolega Karahuta, čo sa týka toho prednostného nájmu, veď ja som hovoril, že treba ten zákon posunúť do druhého čítania, aby sa otvoril ten priestor na diskusiu na pozmeňujúce návrhy a tak ďalej, a si myslím, keby to nebolo aj potom na marcovej schôdzi, tak si myslím, že kľudne sa to dá odsunúť, ten zákon, na tú ob schôdzu ďalej, hej, keby tam bol potrebný, bolo potrebné vytvoriť ten priestor a hľadať nejakú tú cestu, čo sa týka toho prednostného nájmu aj tej doby nájmu. Keď si sa pýtal s takou otázkou, že prečo zvažujeme nepodporiť tento návrh zákona, tento návrh zákona mne konkrétne nevadí, veď to som v rozprave vlastne kolegovi Feckovi povedal, že ten otáznik mi tam vzniká v náväznosti na ten zákon, čo ste tam čítali o výstavbe diaľnic alebo, neviem teraz to číslo z hlavy povedať, čiže vlastne v náväznosti na to som sa pýtal a neni mi to celkom jasné, ako tam ten mechanizmus funguje, to vlastne komentoval kolega Suja, ktorý povedal z vlastnej skúsenosti, že ak fungoval výkup pozemkov, áno, len to je vlastne ten prípad, že to boli aj súkromné pozemky, toto sa bavíme v podstate o pozemkoch vo vlastníctve štátu, čiže či aj tieto pozemky vykupovala agentúra, to neviem, ale hovorím, že predá stavebníkovi pozemok, on tam teda spraví stavbu, tá hodnota toho pozemku sa teda zmení, otázne je potom pre mňa, že je vlastne ďalej s tým. Máme potom súkromné diaľnice? Alebo čo to potom vlastne je, hej, keď je to vo vlastníctve toho stavebníka? To je pre mňa tá otázka, hej. Čiže neni problém akože nejako tento návrh zákona, ale tá náväznosť na ten zákon o tej výstavbe diaľnic. Toto naozaj vo mne evokuje len to, že týmto krokom my vlastne robíme to, že na Slovensku tie diaľnice sú potom privátne.
83. schôdza NR SR - 5.deň - B. popoludní
Dátum: 2023-02-08
Poslanec: Kuffa, Filip (-)
Druh vystúpenia: Vystúpenie s faktickou poznámkou

56. Samozrejme, vo svedomí to prehodnocujeme už hneď za jazdy. Jedna taká otázka. Prezentovali ste to, čo chcete meniť, a potom ste čítali to, čo v zákone už existuje dnes. A tam je povedané, že pozemok sa prevedie, alebo pozemky sa prevedú na stavebníka diaľnice. A moja otázka je, kto je vlastne stavebník diaľnice? Keď je to ministerstvo dopravy, tak poviem, že okej. A keď to neni ministerstvo a je to nejaký iný neštátny subjekt, tak potom tam mám ja ako veľký otáznik. Hoc aj odplatne sa to síce prevedie, ale že prečo. Hej? Že kto, kto sa, kto sa teda v tomto kontexte považuje za stavebníka diaľnice.
83. schôdza NR SR - 5.deň - B. popoludní
Dátum: 2023-02-08
Poslanec: Kuffa, Filip (-)
Druh vystúpenia: Vystúpenie s faktickou poznámkou

40. Trochu mám úsmev na tvári, len zareagujem na kolegu Fecka, nie som argopodnikateľ, chovám kravy, ale agropodnikateľ je brat, ale však okej. Vrátim sa k rozprave kolegu Karahutu. Hovoril si, že poznáš subjekty, ktoré majú bez nájomnej zmluvy užívanie štátnej pôdy. Áno, to som videl aj ja. Ale povedal si, že on nemôže zaplatiť dozadu nájom. To mi neni celkom jasné, pretože však zákon hovorí o tom, že tri roky spätne si vieš žiadať. To znamená, že aj SPF-ko to vie takisto žiadať. A dokonca to by som ti ukázal nájomné zmluvy, ktoré boli potom dodatočne uzatvorené, že SPF-ko im aj spätný nájom vyrátalo. Neviem síce, ty si to povedal, že z hľadiska účtovníctva. To je možnože nejaká iná vec, neviem. Čo sa týka zahltenia toho SPF-ka zmluvami. Presne, však o tom sme sa bavili, rozprával som o tom aj s tebou a rozprával som o tom aj s kolegom Feckom. A tá debata bola o tom, že áno, posunie sa do druhého čítania a to prechodné ustanovenie sa tam dá, pretože bez neho by to bolo dokonca, sme hovorili, že asi až protiústavné, keby my sme proste v tomto čase menili, ako nazvem to, retroaktívne, že by sa to vzťahovalo aj na tie uzatvorené zmluvy. To by ani podľa mňa možné nebolo, čiže to by platilo proste od nejakého bodu, čiže tej spisovej zápchy vplyvom prijatia tohto zákona tam by nedošlo určite k nejakému zahlteniu procesnému. Trocha zvláštne je, že však na výbore my sme mali neraz riaditeľa SPF-ka a aj o tých spisových zápchach sme sa bavili. A on nám predsa garantoval už pred rokom, že tá spisová zápcha mala proste zmiznúť. A ja neviem, dneska si tu zase spomenul to číslo 28-tisíc a na výbore sme sa vtedy bavili 30-tisíc, tak to v podstate to je, to je nič, keď o nejakých 2-tisíc spisov mi to len ubudlo, tak to je nič. To SPF-ko potom naozaj neviem, ako čo sa tam deje.
83. schôdza NR SR - 5.deň - B. popoludní
Dátum: 2023-02-08
Poslanec: Kuffa, Filip (-)
Druh vystúpenia: Vystúpenie s faktickou poznámkou

30. Ja len aby som upresnil tú vec, Miro Suja, hej, čo si hovoril, že nejaké ničenie možnože veľkých, stredných alebo malých. Ja nesúhlasím, aby sa ničili ani veľkí, ani strední, ani malí. Proste bez ohľadu na veľkosť jednoducho my sme dneska v dobe, kedy tu v súčasnosti máme aj veľké subjekty až po, ja neviem, po subjekty možno, čo robia na jedno, dvoch hektárov, ale dobre, toto je jednoducho stav, ktorý tu dneska je, a my ho akceptujeme, hej. Ja teraz nehovorím, že teraz tebe nedám nič a teraz idem, ja neviem, nejakú malému dať. Nie, určite toto nie je, nie je nejaká naša rétorika, ktorej by sme sa teda my nejako hlásili, nie, treba zachovať aj tie veľké subjekty. Však tak ako som to v rozprave povedal, oni jednoducho majú svoje základné imanie a s tým nič nespravíš. Však jednoducho keď nadobudli svoje majetky, tak majú, sú tu, fungujú a aj im musíme vytvoriť podmienky, áno, aby prispievali k potravinovej sebestačnosti, ale na to nadväzujú aj tie ďalšie veci, jak je spoločná poľnohospodárska politika a tak ďalej. Však dobre, on keď vyprodukuje repku a má ju najviac platenú, alebo kukuricu, má ju najviac platenú, lebo to ide, ja neviem, zložka do biopalív a tak ďalej, tak čo on bude iné pestovať, no to, čo mu najviac peňazí vynesie, hej. Tak, tak to väčšinou je. Pán kolega Kuriak, ty si dobre pripomenul. Áno, aj Orava je taký svetlý príklad toho, že tí ľudia ešte sú spätí s pôdou, majú šmak aj pestovať, aj chovať, čiže neni to o tom, že by sme dneska mohli tvrdiť, že mladí ľudia dneska nechcú gazdovať, nechcú farmáriť. Áno, aj Orava je toho svetlým príkladom, že, chvalabohu, ešte tu máme ľudí, ktorí to chcú, a našou úlohou je im vytvoriť na to podmienky, aby sme ich hneď v úvode neodradili, že mu poviem, toto musíš spĺňať, tamto musíš, toto, toto, toto, toto a on keď sa na to pozrie, má potom takú hlavu. On sa vie starať o kravu, ale on keď mu tam nastaví milión týchto legislatívnych podmienok, tak on, tak ho to potom veľmi ľahko odradí, a preto tú iniciatívu, čo si spomínal, že teda máte, no držím palce, aby sa podarili tie pozitívne kroky aj voči týmto subjektom.
90. schôdza NR SR - 7.deň - B. popoludní
Dátum: 2023-05-11
Poslanec: Kyselica, Lukáš (OĽANO)
Druh vystúpenia: Vystúpenie s faktickou poznámkou

106. Neviem, či to je náhoda, že ste sa dohodli s pánom Blanárom, alebo náhoda, že vy ste predsedajúci teraz, no tak si hovorila, že máš nejaké úspechy z behov z československých majstrovstiev, pán Blanár tiež, tuším, súťažil (povedané so smiechom) ako atlét, neviem teraz, aké trate, ale tak možno by divákov zaujal nejaký súboj nie pred televíznymi kamerami niekde na Markíze k nejakej téme, ale možno aj nejaký bežecký. Tak ja neviem, no skús sa pochváliť, jak, s tými svojimi úspechmi a koľkátky si behala.
90. schôdza NR SR - 7.deň - A. dopoludnia
Dátum: 2023-05-11
Poslanec: Kyselica, Lukáš (OĽANO)
Druh vystúpenia: Vystúpenie s faktickou poznámkou

83. Vďaka, len v krátkosti, že vďaka za vecnú reakciu. Toto konkrétne, čo som čítal, to bolo z podaní prezidentky, ale tam sa to spojilo na spoločné konanie. Ale hovorím, to sú otázky, na ktoré aj ja čakám na tie odpovede a fakt som zvedavý, ako to dopadne. Keď aj len čiastkovo v tejto časti, takže naozaj vďaka.
90. schôdza NR SR - 7.deň - A. dopoludnia
Dátum: 2023-05-11
Poslanec: Kyselica, Lukáš (OĽANO)
Druh vystúpenia: Vystúpenie v rozprave

76. Vďaka. Ja som sa ani nechcel prihlásiť do rozpravy, lebo k tej tri-šesť-trojke sme už povedali veľa toho. Nechcem sa tu opakovať, nechcem tu predlžovať nejaké tie rozpravy. Máme tu veľa bodov, ale predsa mi to nedalo a ku konkrétnemu zákonu sa chcem spýtať na dve veci a... (Prerušenie vystúpenia predsedajúcim.)
90. schôdza NR SR - 6.deň - A. dopoludnia
Dátum: 2023-05-10
Poslanec: Kyselica, Lukáš (OĽANO)
Druh vystúpenia: Vystúpenie v rozprave

62. Vďaka. Tak ja tiež pripomeniem, jak pán Benčík som omylom včera hlasoval tuším pri tom treťom Pellegriniho zákone tuším, som omylom som hlasoval za, ale to sa už vrátiť nedá. Takže poďme k tomuto pozmeňujúcemu návrhu. Kvôli legislatívnemu procesu a legisvakačnej lehote tam meníme dátum účinnosti a plus dva body chcem vyňať na samostatné konanie, teda na samostatné, pardon, hlasovanie, ide o vyňatie bodu 18 pozmeňujúceho návrhu poslanca Mičovského č. 3 a zároveň žiadam vyňať bod 1 z čl. III druhého podaného pozmeňováku pána Mičovského. Takže hovorím, úpravy tých lehôt musíme robiť kvôli tej legisvakačnej lehote. Takže prečítam vám teraz pozmeňujúci návrh poslanca Lukáša Kyselicu, poslanca Národnej rady Slovenskej republiky L. Kyselicu k vládnemu návrhu zákona, ktorým sa mení a dopĺňa zákon č. 54/2019 Z. z. o ochrane oznamovateľov protispoločenskej činnosti a o zmene a doplnení niektorých zákonov a ktorým sa mení a dopĺňa zákon č. 327/2005 Z. z. o poskytovaní právnej pomoci osobám v materiálnej núdzi a o zmene a doplnení zákona č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z. v znení neskorších predpisov (tlač 1299). V čl. III sa slová "1. apríla" nahrádzajú slovami "1. júla". V tejto súvislosti sa čl. I bod 47 v nadpise § 25a a v odseku 1 nahrádzajú "1. apríla" slovami "1. júla" a slová "30. júna" sa nahrádzajú slovami "31. júla". Zároveň žiadam vyňatie bodu 18 z pozmeňujúceho návrhu poslanca Mičovského č. 3 na osobitné hlasovanie. Vďaka, skončil som.
90. schôdza NR SR - 3.deň - B. popoludní
Dátum: 2023-05-04
Poslanec: Kyselica, Lukáš (OĽANO)
Druh vystúpenia: Vystúpenie s faktickou poznámkou

104. Ja len v krátkosti, keď už sme pri tej ústavnoprávnej rovine a aj to, čo spomínal pán Dostál alebo aj pán Susko, len na upresnenie pre plénum. Veľmi správne povedal pán Susko na konci v rozprave, ten návrh, ktorý podal, nemôže byť ako kvalifikovaný návrh o tom, aby sa dalo o tom hlasovať, že sa nebude pokračovať alebo že ho neprerokujeme, teda že sa vráti návrh zákona jeho navrhovateľovi na dopracovanie. Veľmi správne povedal, sme si to tu ešte dovysvetľovali, jednoducho to je podľa 73 rokovacieho poriadku možné len pri návrhoch zákonov, takže len na upresnenie, že o tom, ten návrh nebol kvalifikovaný na to, aby sa o tom dalo potom hlasovať. Vďaka.
90. schôdza NR SR - 3.deň - B. popoludní
Dátum: 2023-05-04
Poslanec: Kyselica, Lukáš (OĽANO)
Druh vystúpenia: Vystúpenie s faktickou poznámkou

82. Ďakujem veľmi pekne. Len v krátkosti. My sme sa už viac razy bavili o týchto kompetenciách vlády a pokiaľ je vláda odvolaná, je pravda to, čo hovoríte, že vláda by nemala rozhodovať, ak je odvolaná, o zásadných otázkach vnútornej a zahraničnej politiky. Je otázne, čo je to zásadná otázka. Ale takisto napríklad, keď si zobereme, tak podľa déčka vláda nemôže rozhodovať ani o zásadných opatreniach na zabezpečenie hospodárskej a sociálnej politiky SR. Napríklad vláda rozhodla o veľkej investícii v Rimavskej Sobote. Kde ste boli? Kto sa ozval, že to nemôže vláda rozhodnúť? Naozaj však tam ide o zamestnanosť, rozhodlo sa. Vtedy nikto nevykrikoval. Alebo pán Fico má koľko tlačoviek, aby vláda konala pri cenách potravín. Tak to sú tiež zásadné otázky. Tak tiež vyzývate vládu, aby protiprávne konala? Ako naozaj, ja viem, že tá ústava bola nastavená za vašich čias, keď ste chceli dať Radičovej, aby len kúrila a svietila, ale naozaj tá ústava by mala platiť pre všetky situácie, ktoré tu môžu byť aj v budúcnosti. Čo ak by tu bola náhodou vojna a my by sme potrebovali zabezpečiť humanitárnu pomoc alebo naozaj zbrane na obranu. Tak jednoducho by sme nemohli robiť také opatrenia v zahraničnej politike, že kupovať si zbrane alebo čo? By sme povedali ľuďom, choďte sa do lesa schovať niekde pod dáždniky alebo čo? Jednoducho naozaj by sme mali na to mysleť, sme sa o tom rozprávali, že tú ústavu by sme mali zmeniť a poprípade zadefinovať, že čo sú to tie zásadné opatrenia. Lebo naozaj nejde len o vnútornú a zahraničnú politiku, ale aj hospodársku a sociálnu politiku. A ako vieme, či je vláda odvolaná alebo je riadna, má si plniť ústavné kompetencie a jedna z ústavných kompetencií je, že vláda má konať vo všetkých oblastiach. Len toľko.
90. schôdza NR SR - 2.deň - B. popoludní
Dátum: 2023-05-03
Poslanec: Kyselica, Lukáš (OĽANO)
Druh vystúpenia: Vystúpenie s faktickou poznámkou

67. Ďakujem veľmi pekne za faktickú. No, mali sme na ústavnoprávnom výbore o tom širšiu diskusiu. Naozaj tá súdna mapa, jak dôjde do platnosti, tak tu by bol problém pri mestských súdoch pri náhodnom prideľovaní, kde by notári pôsobili ako súdni komisári pri dedičských veciach. Týka sa to Bratislavy a Košíc. Uvedomujem si to, čo hovoríte. Bola o tom širšia diskusia. Viac-menej je, na vecnom riešení je úplná zhoda. Je to potrebné, aby to nerobilo šarapatu. A odpoviem vám, že to je rozširujúci návrh.
90. schôdza NR SR - 2.deň - B. popoludní
Dátum: 2023-05-03
Poslanec: Kyselica, Lukáš (OĽANO)
Druh vystúpenia: Vystúpenie v rozprave

57. Ďakujem veľmi pekne. Pán predsedajúci, pán minister, pani poslankyne, páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhovaným gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výboru vrátane určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, otvorte, prosím, všeobecnú rozpravu.
88. schôdza NR SR - 5.deň - A. dopoludnia
Dátum: 2023-03-21
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

81. Ďakujem, ďakujem pekne. Ďakujem, Janka, za tento návrh. Myslím si, že aj tieto deti sa potrebujú jednoznačne hýbať, lebo to im spôsobuje tiež dobrú emóciu. Vidíme to, veľmi dobré príklady z praxe máme už práve v programe Tréneri v škole, kde vlastne je tandemová výuka čisto na hodinách telesnej výchovy a vidíme, že tieto deti naozaj sa zapájajú, dostávajú tam pozitívnu emóciu, samozrejme, a tí spolužiaci im držia palce veľakrát, aby prekonali určité prekážky, takže sa integrujú spoločne. A si myslím, že, že... jednoznačne podporím teda tento, túto novelu a budem za to hlasovať. Ďakujem.
88. schôdza NR SR - 4.deň - A. dopoludnia
Dátum: 2023-03-17
Poslanec: Kučera, Karol (OĽANO)
Druh vystúpenia: Vystúpenie v rozprave

154. Ďakujem, takže ja to, už len pár reakcií vlastne v tom záverečnom slove. Chcel by som naozaj všetkým veľmi pekne poďakovať. Myslím, že parlament je o tom, aby sa to tu vyrozprávalo, myslím, že dostatočne. Ani som si nemyslel, že k tretej hodine, k tej jednej hodine bude, bude naozaj taká veľká rozprava. Áno, ten, uznesenie Európskeho parlamentu, na ktoré sa odvolávame, hovorí aj o stredných školách, nielen o základných školách, ale preto si myslím, že je napísaný, je napísaná táto novela veľmi, veľmi citlivo, už by som povedal, citlivejšie sa ani nedá, z dvoch na tri hodiny, resp. prinavrátiť to, čo tu už bolo, a častokrát tu zaznelo, že naozaj tých hodín by malo byť oveľa viacej, čo nás aj tá rezolúcia k tomu vyzýva. Takže chcel by som sa veľmi pekne poďakovať mojim kolegom, všetkým predkladateľom, najmä ktorí, ktorí ma povzbudzovali v tejto téme počas teda naozaj týchto troch rokov a takisto aj opozičným poslancom, ktorí, ktorí naozaj v tejto téme, si myslím, že boli takisto prínosom, veľa tu toho bolo povedané. No a si myslím, že môžem konštatovať, že táto téma spojila aj toto plénum v takom pozitívnom zmysle, že naozaj sme boli na jednej lodi chvíľku, teda pokiaľ pán exminister do toho nevletel s nejakou nafúknutou problematikou a robil z toho koniec sveta. Takže ešte raz by som chcel všetkých veľmi pekne poprosiť o podporu v prvom čítaní tohto návrhu a pevne verím, že tie nejaké drobné veci ešte doladíme tak, aby to mohlo byť pripravené vlastne aj na schválenie v druhom čítaní s nejakými pozmeňujúcimi návrhmi. Ďakujem pekne.
88. schôdza NR SR - 4.deň - A. dopoludnia
Dátum: 2023-03-17
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

128. Marek, tak ďakujem ti za, že si otvoril tento problém vlastne s cirkevnými školami, ten problém, ktorý sa snažíme už komunikovať a riešiť. Ty vieš, že tie riešenia nejaké sú, či už peniaze teda, ktoré ty zastávaš, alebo nejaká možno zmena tej RUP-ky a podobne, ale chcem povedať jednu vec, že my tu nie sme tvorcovia vlastne rámcového učebného plánu ani nového štátneho vzdelávacieho programu. Na to sú iní odborníci, tí, preto máme ´My Vám´ atď., preto máme komisie, ktoré toto tvoria, ale my tu ideme povedať, že naozaj tých, tých hodín je málo. To znamená, že to minimum má byť, majú byť tri hodiny. Je to, máme to absolútne podchytené teda uznesením toho Európskeho parlamentu atď., čiže nie je to nejaký výmysel, boli tu konferencie k tomu a podobne, vyjadrujú sa k tomu rôzne rezorty. Ale ešte aby som sa vrátil k tým cirkevným školám, no, povedal si, že je málo tých disponibilných hodín. Práve ten nový, ja som to už načrtol, že sa to zosúlaďuje, ale aby som stihol napríklad takú myšlienku, že Maďari nemajú cirkevné školy? No asi zrejme majú takisto a majú päť hodín telesnej, takže a, áno, Maďari majú v každom ročníku aj dve disponibilné hodiny, aby si to mohli zrejme vyriešiť. Povedal si, že prvý ročník dve, druhý ročník tri máme, tretí ročník dve a štvrtý ročník jedna, kde je ten problém, kde je ten pes zakopaný, tak možnože tu stačí úplne jednoduché riešenie, že z tých troch v druhom ročníku sa zoberie jedna tá disponibilná a dá sa do toho štvrtého ročníku. Neviem, že či toto by bol obrovský problém, ale hovorím, že nech to riešia toto už odborníci potom ďalej. (Potlesk.)
88. schôdza NR SR - 4.deň - A. dopoludnia
Dátum: 2023-03-17
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

62. No, Braňo, pokiaľ si bol preč, tak tu prebiehala pomerne kultivovaná v kľude debata, ja si myslím, že táto téma spájala toto plénum skorej, teraz si sem vletel, zrejme zo včera do rána ti niekto zavolal, že áno, toto môže byť nejaký problém, tak si to tak zase nafúkol, ten problém (potlesk), že ako sa to, ako sa to opäť nedá riešiť, ale naozaj je veľa spôsobov, veľa riešení, ako sa to dá. Dokonca nový štátny vzdelávací program, ak by si si to možno pozrel a naštudoval, zrejme o ňom moc nevieš, práve, práve zosúlaďuje tie disponibilné hodiny tak, aby v každom ročníku boli dve. Takže aj v tom štvrtom ročníku, čo si teraz povedal, že súčasný stav je tam, že tam je len jedna, tak aj v tom štvrtom ročníku, čo už bude druhý cyklus, teda po tom novom, sú dve hodiny disponibilné, čiže dá sa to tam riešiť. Ale to sa dá riešiť aj inými spôsobmi, nielen teda tým, že sa fixne zrovná disponibilná hodina. Áno, dá sa to riešiť aj tak, že sa, ak sa odborníci zhodnú, že treba, niekde sa dá ubrať hodina, aj takým spôsobom sa to dá riešiť. Lebo však vieme, že keď sa s tým vysporiadali iné štáty, ktoré majú päť hodín telesnej výchovy, tak my sa zase len na to pozeráme tak, že ako sa to nedá urobiť a hľadáš spôsob. Hádžeš sa tu naozaj už o zem, to musím povedať, že len hádžeš, hľadáš spôsob, ako sa to nedá spraviť.
88. schôdza NR SR - 4.deň - A. dopoludnia
Dátum: 2023-03-17
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

16. Ďakujem pekne za rozpravu. Ty vždy vystúpiš tak fajn, konštruktívne, takže žiadne osobné útoky, to sa mi veľmi páči. Áno, spomínal si ten problém ohľadom telocviční, že nie je taký, by som povedal, ako, ako bod číslo jedna. Ja sa k tomu ešte vyjadrím určite v rozprave, mám tu pripravené naozaj nejaké materiály, ktoré by som rád povedal potom k tomu. A hovoril si potom o predmetoch do zákonov, že možno to nie je taký, by som povedal, taká normálna vec úplne, ale vidíme, že tie ostatné štáty tiež k tomu pristupujú a majú rozpracované vlastne v školských zákonoch práve, som to včera aj spomínal, práve telesnú a športovú výchovu a majú ju zaradenú v zákone a rozpracovanú ešte viacej, ako je to teraz, vlastne ako v tomto návrhu novely, takže je to, áno, je to len základný kameň, je tam pomenované, pomenovaná tá minimálne časová dotácia na tri hodiny, ale existuje naozaj veľa riešení, ako sa s tým vysporiadať v rámci teda toho nového štátneho vzdelávacieho programu aj v, v tej RUP-ke - rámcovom učebnom pláne -, takže, takže tam naozaj, či to už presne bude na úkor nejakého iného predmetu, alebo z disponibilných hodín, alebo či sa pridá teda tá jedna hodina navyše, tam je naozaj tých riešení veľa a do tohto vlastne sa starať v tom zákone si myslím, že neprináleží úplne. To práve by mal robiť ten odbor kurikul na ministerstve školstva. Ale určite sa vieme pobaviť o rôznych situáciách, čo to robí, vycibrili to ešte, vylepšili, aby ten základný kameň bol lepšie, by som povedal, ukotvený. Ďakujem.
88. schôdza NR SR - 4.deň - A. dopoludnia
Dátum: 2023-03-17
Poslanec: Kučera, Karol (OĽANO)
Druh vystúpenia: Vystúpenie s faktickou poznámkou

8. Ďakujem, Jozef, za príjemnú rozpravu. Spomínal si, že pán exminister vlastne, áno, ide proti tomu. Aj keď možnože v niektorých situáciách by to, by to aj povolil, dá sa povedať, ale povedal si, aj trošku si vyzval možno poslancov SaS, teda ostatných, ktorí by to radi možno podporili. A ja tu vidím pána Osuského pred sebou, ktorý mi tu nedávno rozrozprával veľmi pekný príbeh práve o telesnej. Dal som mu dokonca klobúk dole pred tým, keď hovoril, že by bol veľmi rád, aby aj každý deň bola telesná. A naozaj, bol to veľmi pekný príbeh, si pamätám, už nepamätám si tie detaily, ale pamätám si tú dobrú emóciu, ktorú mi sprostredkoval, a preto by som bol naozaj veľmi rád, keby v tejto téme, ktorá sa týka v podstate zdravia, dá sa povedať, a pohybu detí, sme mohli tak nejak slobodnejšie rozhodovať a možno pár poslancov teda zo SaS-ky by za to zahlasovalo, aj keď teda pán exminister to explicitne nechce. Ďakujem.